Source: https://oigusaktid.tallinn.ee/?id=3007&aktid=89770
Timestamp: 2019-05-21 11:06:13+00:00
Document Index: 3212703

Matched Legal Cases: ['§ 22', '§ 93', '§ 95', '§ 96', '§ 40', '§ 63', '§ 64', '§ 39', '§ 213', '§ 26', '§ 98', '§ 4', '§ 10', '§ 10', '§ 17', '§ 23', '§ 26', '§ 26', '§ 37', '§ 49', '§ 5', '§ 55', '§ 56', '§ 57', '§ 57', '§ 59', '§ 59', '§ 59', '§ 69', '§ 81', '§ 82', '§ 84', '§ 85', '§ 88', '§ 90', '§ 91', '§ 95']

Tallinna põhimääruse ja Tallinna Linnavolikogu töökorra muutmine
Tallinna Linnavolikogu 19.09.2002 määrus number 53
Jõustumine: 21.10.2002
Redaktsiooni kehtivus: 21.10.2002 - ...
19. september 2002 nr 53
Juhindudes Kohaliku omavalitsuse korralduse seaduse § 22 lg 1 p 9, Rahvastikuregistri seaduse § 93 lg 1, § 95 lg 2 ja § 96, Haldusmenetluse seaduse muutmise ja rakendamise seaduse § 40 p 3-8, Võlaõigusseaduse, tsiviilseadustiku üldosa seaduse ja rahvusvahelise eraõiguse seaduse rakendamise seaduse § 63 p 1 ja 2, Riigieelarve seaduse muutmise ja sellest tulenevate teiste seaduste muutmise seaduse § 64 ja 65, Karistusseadustikuga seonduvate seaduste muutmise ja täiendamise seaduse § 39, Väärteomenetluse seadustiku § 213, Kohaliku omavalitsuse volikogu valimise seaduse muutmise seadusest ning Tallinna põhimääruse § 26 lg 1 p 9 ja § 98,
1. Muuta Tallinna põhimäärust (kinnitatud Tallinna Linnavolikogu 10. oktoobri 1996 määrusega nr 27; muudetud Tallinna Linnavolikogu 6. märtsi 1997 määrusega nr 6; 12 juuni 1997 määrusega nr 28; 5. veebruari 1998 määrusega nr 8; 19. veebruari 1998 määrusega nr 11; 14. mai 1998 määrusega nr 18; 3. septembri 1998 määrusega nr 29; 26. novembri 1998 määrusega nr 37; 25. märtsi 1999 määrusega nr 4; 8. aprilli 1999 määrusega nr 9; 10. juuni 1999 määrusega nr 17; 16. detsembri 1999 määrusega nr 41; 16. detsembri 1999 määrusega nr 42; 18. mai 2000 määrusega nr 15; 14. detsembri 2000 määrusega nr 59; 14. juuni 2001 määrusega nr 30; 6. septembri 2001 määrusega nr 36; 7. veebruari 2002 määrusega nr 10) alljärgnevalt:
1.1 asendada § 4 lg 3 sõnad "avalik-õiguslik isik" sõnadega "avalik-õiguslik juriidiline isik";
1.2 muuta § 10 lg 11 ja sõnastada see järgmiselt:
“(11) Linnavalitsusel kinnitada Tallinna kaubamärkide kasutamise kord.”;
1.3 täiendada määrust uue paragrahviga 10¹ järgmises sõnastuses:
"§ 10¹ Tallinna linna päev. Iga aasta 15. mail tähistatakse Tallinna linna päeva.";
1.4 muuta § 17 ja sõnastada see järgmiselt:
“Tallinna linnaelanik on isik, kellel on Eesti rahvastikuregistri (edaspidi: rahvastikuregister) järgi püsiv elukoht Tallinnas.”;
1.5 muuta § 23 lg 1 alljärgnevalt:
1.5.1 muuta punkti 7 ja sõnastada see järgmiselt:
“7) asumisega tegevteenistusse kaitseväes või sellega võrdsustatud teenistuses, välja arvatud osavõtt õppekogunemisest.”;
1.5.2 asendada punktis 8 sõnad “kassatsioonikaebus ei ole menetlusluba saanud” sõnadega “kassatsioonikaebust ei võetud menetlusse”;
1.5.3 muuta punkti 9 ja sõnastada see järgmiselt:
"9) temale kohtu poolt piiratud teovõime tõttu eestkostja poolt määramisega;";
1.6 asendada § 26 lõike 1 punktides 29, 31 ja 33 sõna "tühistamine" sõnadega "kehtetuks tunnistamine";
1.7 täiendada § 26 lg 1 punktidega 361 ja 362 järgmises sõnastuses:
1.7.1 “361) heakorra tagamiseks heakorra- ja kaevetööde eeskirjade kehtestamine;”;
1.7.2 “362) koerte ja kasside eeskirjade kehtestamine;”;
1.8 muuta § 37¹ alljärgnevalt:
1.8.1 muuta lg 2 kolmandat lauset ja sõnastada see järgmiselt:
"Kui linnavalitsuse liikmele esitatud arupärimine ei kuulu tema tegevusvaldkonda, edastab ta selle vastava valdkonnaga tegelevale linnavalitsuse liikmele ja informeerib sellest ka linnavolikogu kantseleid, kes edastab selle informatsiooni arupärijale.";
1.8.2 muuta lg 3 teist lauset ja sõnastada see järgmiselt:
"Kui küsimusele vastamine nõuab pikemat ettevalmistusaega, informeerib arupärimisele vastaja linnavolikogu kantseleid arupärimisele vastamise ajast ja linnavolikogu kantselei edastab selle informatsiooni arupärijale.";
1.9 täiendada § 49 lõigetega 3 ja 4 järgmises sõnastuses:
"(3) Linnavalitsus kehtestab oma korraldusega linna asutuse poolt osutatavate teenuste hinnad, arvestades seejuures haldusmenetluse seaduse § 5 lõikes 3 sätestatut."
"(4) Käesoleva paragrahvi lõikes 3 nimetatud juhul võib linnavalitsus volitada linna ametiasutust, mis teostab avalikku võimu, kehtestama nende teenuste hinnad, mida osutab linna ametiasutuse hallatav asutus, mis ei teosta avalikku võimu. Volituse andmisel linna ametiasutusele, mis teostab avalikku võimu, on korralduse andmise õigus selle ametiasutuse juhil.";
1.10 muuta § 55 lg 1 ja sõnastada see järgmiselt:
"(1) Linnavolikogu poolt kinnitatud linnaeelarve koosneb eelarveaasta tuludest, kuludest ja finantseerimistehingutest.";
1.11 tunnistada § 56 kehtetuks;
1.12 tunnistada § 57 lg 4 alapunkt 3 kehtetuks;
1.13 muuta § 57 lg 8 ja sõnastada see järgmiselt:
“(8) Kui eelarve ei ole eelarveaasta alguseks vastu võetud, võib linnavalitsus iga kuu teha kulutusi ühe kaheteistkümnendikuni lõppenud eelarveaastaks ettenähtud kulutustest. Seejuures on lubatud teha ainult neid kulutusi, mis on ette nähtud nii eelmise aasta eelarves kui ka alanud eelarveaasta eelarve eelnõus ning nendest kahest summast väiksemast lähtudes.”;
1.14 Muuta § 59 lg 2 ja sõnastada see järgmiselt:
“(2) Eelarve täitmise aruande koostab linnavalitsus ning esitab selle hiljemalt järgneva eelarveaasta 1. aprilliks linnavolikogule.”;
1.15 Tunnistada § 59 lg 3 kehtetuks;
1.16 muuta § 59 lg 5 ja sõnastada see järgmiselt:
"(5) Eelarve täitmise aruande kinnitab linnavolikogu hiljemalt 1. maiks, olles eelnevalt ära kuulanud revisjonikomisjoni vastava arvamuse. Eelarve täitmise aruanne avalikustatakse käesolevas põhimääruses sätestatud korras.";
1.17 tunnistada § 69 lg 5 teine lause kehtetuks;
1.18 muuta § 81 lg 6 ja sõnastada see järgmiselt:
"(6) Linnavolikogu otsus jõustub teatavakstegemisest.";
1.19 muuta § 82 lg 3 ja sõnastada see järgmiselt:
"(3) Linnavalitsuse korraldus jõustub teatavakstegemisest.";
1.20 asendada § 84 lõikes 1 sõna "tühistamiseks" sõnadega "kehtetuks tunnistamiseks";
1.21 tunnistada § 85 lg 2 kehtetuks;
1.22 muuta § 88 lg 2 ja sõnastada see järgmiselt:
"(2) Linnaosa halduskogu liikmeks võib olla kandidaatide registreerimiseks esitamisel rahvastikuregistri järgi Tallinnas elav (rahvastikuregistrisse antud linnaosas kantud) ja selles linnaosas linnavolikogusse valitud või kandideerinud isik.";
1.23 muuta § 90 ja sõnastada see järgmiselt:
"Halduskogu liikme volituste ennetähtaegne lõppemine
9) surmaga."
(5) Käesoleva paragrahvi 1. lõike punktides 7-8 sätestatud juhtudel edastab linnaosa vanem vastava kohtuotsuse hiljemalt kolme tööpäeva jooksul selle kättesaamisest arvates linnavolikogule. (6) Käesoleva paragrahvi 1. lõike punktis 3 sätestatud asjaolusid kinnitava dokumendi saamisel, kuid mitte hiljem kui kolme tööpäeva jooksul pärast Riigi Teatajas avaldamist edastab linnaosa vanem vastava teate linnavolikogule.
(7) Käesoleva paragrahvi 1. lõike punktis 5 sätestatud juhul edastab linnaosa vanem hiljemalt kolme tööpäeva jooksul halduskogu liikme vastava avalduse ja dokumendi ärakirja kättesaamisest arvates need linnvolikogule."
1.24 muuta § 91 ja sõnastada see järgmiselt:
"Halduskogu liikme volituste peatumine
(6) Käesoleva paragrahvi 2. lõike punktis 4 sätestatud juhul teatab linnaosa vanem sellest linnavolikogule kolme tööpäeva jooksul vastava asjaolu teatavaks saamisest."
1.25 täiendada § 95 lõikega 3 järgmises sõnastuses:
"(3) Kui linnaosa halduskogu esimees oli valitud linnavolikogu liikmena halduskogu esimeheks, kuid tema volitused linnavolikogu liikmena on lõppenud, loetakse tema volitused halduskogu esimehena lõppenuks tema linnavolikogu liikme volituste lõppemise päevast. Halduskogu poolt uue esimehe valimiseni täidab halduskogu esimehe ülesandeid tema asetäitja. Juhul, kui halduskogu esimehe volitused linnavolikogu liikmena peatuvad, täidab halduskogu esimehe ülesandeid kuni halduskogu esimehe linnavolikogu liikme volituste taastamiseni halduskogu esimehe asetäitja."
2. Muuta Tallinna Linnavolikogu töökorra punkti 5.1 kolmandat lauset ja sõnastada see järgmiselt: "Fraktsiooni nimeks on selle nimekirja esitanud erakonna või valimisliidu nimi."
4. Määrus jõustub 21. oktoobril 2002.